open-index/open-wikipedia-markdown huggingface dataset:
Բրեթ Սթիվենս

**Բրեթ Լուիս Սթիվենս** (; ), ամերիկացի պահպանողական լրագրող, խմբագիր և սյունակագիր, Պուլիցերյան մրցանակի դափնեկիր, «Նյու Յորք թայմսի» խորագիր վարող և «NBC News» գործակալության ավագ խմբագիր (2017 թվականից)։

Նախկինում աշխատակցել է «The Wall Street Journal» ամսագրին՝ որպես արտաքին գործերի վերաբերող թեմաների սյունակագիր, այնուհետև՝ փոխխմբագիր, պատասխանատու լինելով ամսագրի եվրոպական և ասիական խմբագրությունների խմբագրական էջերի համար։ 2002-ից 2004 թվականներին եղել է «The Jerusalem Post» պարբերականի գլխավոր խմբագիրը։

2013 թվականին արժանացել է մեկնաբանության ոլորտում Պուլիցերյան մրցանակի։

## Ծանոթագրություններ

## Արտաքին հղումներ
* Էջը c-span.org կայքում

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի լրագրողներ
Կատեգորիա:Ամերիկացի խմբագիրներ
Կատեգորիա:Ամերիկացի հակակոմունիստներ
Կատեգորիա:Ամերիկացի սյունակագիրներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Չիկագոյի համալսարանի շրջանավարտներ
Կատեգորիա:Պուլիցերյան մրցանակակիրներ
Ռոլանդո Էսկոբար

**Ռոլանդո Էմիլիո Էսկոբար Բատիստա** (, ), պանամացի ֆուտբոլիստ, «Դեպորտիվո Անսոատեգի» ակումբի և Պանամայի հավաքականի կիսապաշտպան։

## Ակումբային կարիերա
Էսկոբարն իր կարիերան սկսել է «Ատլետիկո Նասիոնալ» և «Չորիլլո» ակումբներում։ 2006 թվականին տեղափոխվել է «Տաուրո» ֆուտբոլային ակումբ, որի կազմում հաղթել է Պանամայի առաջնությունում։ Մրցաշրջանի ավարտին հեռացել է ակումբից և տեղափոխվել Վենեսուելայի «Դեպորտիվո Տաչիրա»։ Նոր թիմի հետ նա առաջին իսկ մրցաշրջանում հաղթել է Վենեսուելայի առաջնությունում։

2008 թվականին Էսկոբարը տեղափոխվել է «Կարակաս» ֆուտբոլային ակումբ։ Մայրաքաղաքային ակումբի հետ նա երկրորդ անգամ դարձել է Վենեսուելայի առաջնության հաղթող։

2009 թվականի ամռանը Ռոլանդոն վերադարձել է հայրենիք, որտեղ կես տարի խաղացել է «Սան-Ֆրանցիսկոյում»։ Մրցաշրջանի ավարտին կրկին տեղափոխվել է Վենեսուելա՝ միանալով «Դեպորտիվո Լարա» ակումբի, որի կազմում նվաճել է Վենեսուելայի գավաթը։ Մրցաշրջանի երկրորդ կեսին Ռոլանդոն հանդես է եկել Սան Միգիլոտոյի «Սպորտինգ» ակումբում, ապա տեղափոխվել «Դեպորտիվո Անսոատեգի»։ 2012 թվականի հունվարի 29-ին «Միներոս Գուայանա» ակումբի դեմ խաղում կատարել է իր նորամուտը նոր թիմում։ Օգոստոսի 19-ին «Պորտուգեսա» ակումբի դեմ խաղում խփել է իր առաջին գոլը «Դեպորտիվո Անսոատեգիի» կազմում։ 2013 թվականին Էսկոբարը երկրորդ անգամ դարձել է Վենեսուելայի գավաթակիր։

2015 թվականի ամռանը Ռոլանդոն տեղափոխվել է ամերիկյան «Դալլաս» ակումբ։ Հունիսի 14-ին «Սիեթլ Սաունդերս» ակումբի դեմ խաղում կատարել է իր նորամուտը ՄԼՍ-ում։ 2016 թվականին վերադարձել է «Դեպորտիվո Անսոատեգի»։

## Միջազգային կարիերա
2006 թվականին Էսկոբարը կատարել է իր նորամուտը Պանամայի հավաքականում։ 2007 թվականին մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում Ռոլանդոն մասնակցել է Մեքսիկայի հավաքականի դեմ խաղին։ Սեպտեմբերի 12-ին Վենեսուելայի հավաքականի դեմ ընկերական խաղում նա խփել է իր առաջին գոլը հօգուտ ազգային հավաքականի։

2009 թվականին Էսկոբարը երկրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա մասնակցել է Նիկարագուայի, Գվադելուպայի, Մեքսիկայի և ԱՄՆ-ի հավաքականների դեմ խաղերին։

2013 թվականին Ռոլանդոն դարձել է ԿՈՆԿԱԿԱՖ-ի ոսկե գավաթի խաղարկության արծաթե մեդալակիր, սակայն մրցաշարի ընթացքում նա եղել է պահեստային և խաղադաշտ դուրս չի եկել

### Գոլերը Պանամայի հավաքականում

## Ձեռքբերումներ
**Ակումբային**

 **«[[Տաուրո ՖԱ|Տաուրո]]»**
*  Պանամայի ֆուտբոլի առաջնություն – Ապերտուրա 2008

 **«Դեպորտիվո Տաչիրա»**
*  Վենեսուելայի ֆուտբոլի առաջնություն – 2007/2008

 **«[[Կարակաս (ֆուտբոլային ակումբ)|Կարակաս]]»**
*  Վենեսուելայի ֆուտբոլի առաջնություն – 2008/2009

 **«Դեպորտիվո Լարա»**
* Վեսուելայի գավաթակիր-2009/2010

 **«Դեպորտիվո Անսոատեգի»**
* Վենեսուելայի գավաթակիր – 2012/2013

**Միջազգային**

 **[[Պանամայի ֆուտբոլի ազգային հավաքական|Պանամա]]**
*  ԿՈՆԿԱԿԱՖ-ի ոսկե գավաթ – 2013

## Ծանոթագրություններ

## Արտաքին հղումներ
* 
* 

Կատեգորիա:Պանամայի հավաքականի ֆուտբոլիստներ
Կատեգորիա:Պանամացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Թեքիե (Բաքու)

**Թեքիե** (), 13-րդ դարի հուշարձան է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը։ Հուշարձանը գործել է որպես մզկիթ։

## Հուշարձանի մասին
Հուշարձանը կառուցվել է 13-րդ դարում։ Այս մզկիթը կոչվում է Թեքիե (Թեքիե - վայրը, որտեղ երկրպագում էր Դերվիշները): Մզկիթի շինարարությունը պատկանում է Շիրվան-Ապշերոնի ճարտարապետական դպրոցի։ Մզկիթը գործում է Իչարի Շահար պետական պատմական արգելավայրի Կառավարումի վերահսկողության ներքո։ 1967 թվականին այստեղ կատարվել են հնագիտական պեղումները։ Թեքիեն վերականգնվել է 1970-ականներին։

## Պատկերասրահ

Təkiyə (İçəri Şəhər).jpg
Təkiyənin içərisi (1).jpg
Təkiyənin içərisi (3).jpg
Təkiyənin içərisi.jpg


## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ
* Թազափիր մզկիթ
* Հեյդար մզկիթ

## Ծանոթագրություններ

Կատեգորիա:Բաքվի մզկիթներ
Կատեգորիա:Համաշխարհային ժառանգության օբյեկտներ այբբենական կարգով
Գերբերա ջեմսոնի

**Գերբերա ջեմսոնի**, աստղածաղկազգիների ընտանիքին պատկանող բազմամյա կոճղարմատավոր բույս է։ Հայրենիքը Հարավային Աֆրիկան է։

## Նկարագրություն
Տերևակիր ցողունը կարճացած է, որի հետևանքով փետրաձև կտրտված երկրավուն տերևներն իրենց կոթուններով արմատամերձ դասավորություն ունեն։ Ծաղկափթթություները գեղեցիկ են և խոշոր՝ 6-8 սմ տրամագծով, մեկական՝ 40-60 սմ երկարություն ունեցող անտերև ծաղկակոթուններով։ Գունավորումը տարբեր է՝ վարդագույն, կարմիր, դեղին, նարնջագույն, սպիտակ և կրեմագույն։ Առատորեն ծաղկում է վաղ գարնանից մինչև ուշ աշուն։

Հայաստանում մշակության մեջ է մտցվել վերջին տասնամյակներում։ Գերադասում է արևոտ, լուսավոր հողամասեր, սննդանյութերով հարուստ, չափավոր խոնավ, ստրուկտուրային հողեր։ Բավականին ջերմասեր բույս է։ Նույն վայրում գերբերիան կարելի է թողնել տասը տարուց ոչ ավելի։ Մեկ բույսից տարվա ընթացքում կարելի է կտրել ոչ ավելի քան տաս ծաղիկ։ Բազմանում է սերմերով և վեգետատիվ եղանակով։ Սերմերը ծլունակությունը պահպանում են երեք ամիս, սակայն մինչև 5&nbsp;°C ջերմության դեպքում ծլունակությունը չեն կորցնում մինչև մեկ տարի։ Ցանքը կատարում են մարտի սկզբին։ Ծիլերը երևում են 10-12 օր հետո։ Սերմնաբույսերը վերատնկում են արկղերի մեջ՝ 150-ական, իսկ 5-6 տերև ունենալու դեպքում տնկում են մշտական տեղում։ Նույն տարում բույսը ծաղկում է։

Սերմնային բազմացման դեպքում հատկանիշների խիստ ճեղքավորում է դիտվում։ Այդ պատճառով ամենաարժեքավոր տեսակները խորհուրդ է տրվում բազմացնել վեգետատիվ ճանապարհով։ Սովորաբար թփերը կիսում են 3-4 տարեկանում։ Բազմացնում են նաև կոճղարմատներով։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Բոցենի հուրանավոր

**Բոցենի հուրանավոր** (), զարմանազանազգիների ընտանիքին պատկանող միամյա կամ բազմամյա բույսեր են։ Ծագում են հիմնականում Հյուսիսային Ամերիկայից։ Հայտնի է բոցենու 60 տեսակ։ Հուրանավոր բոցենուց ստացվել են կուլտուրական բազմամյա ֆլոքսի բազմաթիվ սորտեր։

## Նկարագրություն
ձախից|մինի|240x240փքս|Սպիտակ ծաղիկներով բոցենի հուրանավոր
Ուղիղ վեր ձգվող ընձյուղներով բույս է՝ 50-150 սմ բարձրությամբ, 1,5-5 սմ տրամագիծ ունեցող բուրումնավետ ծաղիկներով, որոնք բացվում են հուլիսից մինչև ուշ աշուն, ունեն ամենաբազմազան գունավորում, բայց ավելի հաճախ՝ ալ կարմիր, կարմրանարնջագույն, նարնջագույն, մանուշակագույն և այլն։ Հավաքված են հուրանանման ծաղկաբույլերում։ Բազմանում են կտրոններով, թփի բաժանմամբ և արմատային մացառներով։ Գարնանը, երբ ընձյուղները հասնում են 8-10 սմ երկարության, կտրոններ են վերցնում և տնկում ստվերոտ մարգերում կամ սառը ջերմոցներում։ Արմատակալելուց հետո հաջորդ գարնանը տնկում են մշտական տեղում։ Թուփը բաժանման համար կիսում են ծաղկելուց հետո կամ գարնանը։ Լայնորեն գործածվում է միքսբորդերներում, լանդշաֆտային ձևավորումներում, գազոնի ֆոնի վրա։

Կան բազմամյա բոցենու տեսակներ, որոնք օգտագործվում են որպես միամյա։ Այդպիսիններից է Դրյումոնդի բոցենին, որը խիտ թփակալող բույս է՝ 20-60 սմ բարձրությամբ։ Ծաղիկները բուրավետ են, տարբեր գունավորմամբ, հավաքված հովանոցանման վահաններում։ Լուսասեր և ջերմասեր է, լավ է աճում ինչպես մերձարևադարձային, այնպես էլ բարեխառն գոտու պայմաններում։

## Ծանոթագրություններ

Կատեգորիա:Ծաղկաբույսեր
Կատեգորիա:Միամյա բույսեր
Կատեգորիա:Բազմամյա բույսեր
Կատեգորիա:1753 թվականին նկարագրված բույսեր
Վարդկակաչ Յուլիայի

**Վարդկակաչ Յուլիայի** (), շուշանազգիների ընտանիքին պատկանող սոխուկավոր, լուսասեր, չորադիմացկուն ու ցրտադիմացկուն բազմամյա բույս, որը տարածված է Արարատյան դաշտում և Հայաստանի մի շարք շրջաններում։ Գրանցված է ՀՀ Կարմիր գրքում։

## Նկարագրություն
Բույսի ծաղկապատը խոշոր է, պսակաթերթիկները հասնում են 2,5-4,5 սմ երկարության, վառ կարմիր են՝ հիմքում սև, դեղին եզրաշերտ ունեցող բծով։ Առէջաթերթիկները սև են, մերկ։ Սուխուկը համեմատաբար խոշոր է՝ 2,5-3 սմ տրամագծով, թաղանթը ներսի կողմից խիտ թաղիքանման մազմզուկապատ է։ Ծաղկակիրը հասնում է 20—40 սմ բարձրության և ավարտվում է մեկ ծաղկով։ Սոխուկավոր բազմամյա է, ծաղկում է ապրիլ-հունիս ամիսներին։ Տարածված է Արարատյան դաշտում և Հայաստանի մի շարք այլ շրջաններում։ Յուլիայի վարդկակաչը ներկայումս մշակության մեջ լայնորեն տարածված տեսակների սկզբնաղբյուրներից մեկն է համարվում։

Հողի նկատմամբ պահանջկոտ չէ, աճում է չոր, քարքարոտ լանջերում, սակայն լավ է ծաղկում սննդանյութերով հարուստ, փուխր, օդաթափանց և ջրաթափանց ավազակավային ստրուկտուրային հողերում։ Բավականին կրասեր է։ Յուլիայի վարդկակաչի տարածման սահմանը նույնպես ներկայումս մեր հանրապետությունում արագորեն կրճատվում է։ Պատճառը  սոխերով բույսի հավաքումն է։ Մշակության մեջ մտցնելը կնպաստի այս տեսակի պահպանության գործին։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Կատեգորիա:Շուշանազգիներ
Կատեգորիա:Բազմամյա բույսեր
Կատեգորիա:ՀՀ Կարմիր գրքում գրանցված բույսեր
Գոյա Գուտիեռես

**Գոյա Գուտիեռես** (, ), իսպանացի գրող, բանաստեղծ։

## Կենսագրություն
Գոյա Գուտիեռեսը ծնվել է 1954 թվականին Կաբոլաֆուենտեում, Սարագոսա։ 1968 թվականից ապրել է Բարսելոնայում։ Սովորել է Բարսելոնայի համալսարանի իսպաներենի բանասիրության բաժնում։ Կաստիլյան լեզու և գրականություն է դասավանդել ինստիտուտում։ 2003 թվականից «Ալգա» գրական ամսագրի տնօրենն ու համահեղինակն է։ Անդամակցում է ACEC-ին (Կատալոնիայի գրողների միություն)։ Գոյա Գուտիեռեսի բանաստեղծություններն ու քննադատական աշխատանքները լույս են տեսել բազմաթիվ հրապարակումներում, ամսագրերում և անթոլոգիաներում։ Նրա բանաստեղծությունները թարգմանվել են անգլերեն, իտալերեն, ռումիներեն և կատալաներեն։

## Հրապարակումներ
### Պոեզիա
* *Regresar*, Editorial Bauma Cuadernos de poesía (Barcelona, 1995)
* *De mares y espumas*, Editorial La mano en el cajón (Barcelona, 2001)
* *La mirada y el viaje*, Editorial Emboscall . Colección "Prima Materia" número 40 (Vich – Barcelona, 2004)
* *El cantar de las amantes*, Editorial Emboscall  (Vich- Barcelona, 2006)
* *Ánforas*, Editorial Devenir (Madrid 2009)
* *Hacia lo abierto*, (Barcelona, 2011)
* *Desde la oscuridad. From the darkness*, (Barcelona, 2014)
**Grietas de luz*, Editorial Vaso Roto Colección Poesía (2015)

### Անթոլոգիաներ
* Carlos Morales, *25 años de poesía en Cataluña (1980-2005)*, Revista Cuadernos del Ateneo nº20. Ateneo de La Laguna (La Laguna - Tenerife, 2005.
* Antoni Clapés, *Des de la Terra*, Poesia als parcs 2005, Diputación de Barcelona, Barcelona, 2006.
* Teresa Costa-Gramunt and Yara Monturiol, *Lluernes al celobert*, March Editor, Barcelona, 2007.
* Meri Torres, Antología poética *El poder del cuerpo*, Editorial Castalia, Madrid, 2009.
* Ángel Guinda, *Antología YIN. Poetas aragonesas 1960-2010*, Editorial Olifante, Zaragoza, 2010.
* Jesús Aguado y José Ángel Cilleruelo, *Antología poética y homenaje a José Luis Giménez-Frontín*, Centro de Ediciones de la Diputación provincial de Málaga, 2010.
* Pura Salceda, *Erato bajo la piel del deseo*, Sial Ediciones, Madrid, 2010.
* *Un árbol de otro mundo. En homenaje a Antonio Gamoneda*, Vaso Roto Ediciones, España-México, 2011.
* Santiago Aguaded Landero, Sarah Schnabel y Jack Landes, *Alquimia del Fuego*, Amargord Ediciones, Madrid; Fundación Zenobia Juan Ramón Jiménez, Huelva, 2013.

## Ծանոթագրություններ

## Արտաքին հղումներ
*Página personal
*Reseña biográfica de la editorial Vaso Roto
*Desde la oscuridad
*Poemario

Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Բարսելոնայի համալսարանի շրջանավարտներ
Կատեգորիա:Իսպանացի բանաստեղծներ
Կատեգորիա:Իսպանացի բանաստեղծուհիներ
Կատեգորիա:Իսպանացի կին գրողներ
Ֆունդուխլի (գետ)

**Ֆունդուխլի**, գետակ Կուրի ավագանամ, նրա աջակողմյան Ձեգամ վտակի ձախ օժանդակը։ Հոսելով այժմյան Ադրբեջանի Գետաբեկի շրջանի Սարատովկա Նոր, նախկին *Ֆունդուխլի* գյուղի մոտով՝ միանում է Ձեգամ գետին։

## Ծանոթագրություններ

Կատեգորիա:Ադրբեջանի գետեր
Կատեգորիա:Գետաբեկի շրջան
Բրայան Իդովու

**Բրայան Օլադապո Իդովու** (), ֆուտբոլիստ, «Լոկոմոտիվ» ակումբի և Նիգերիայի հավաքականի պաշտպան։ 2018 թվականի աշխարհի առաջնության մասնակից։

Հայրը նիգերիացի է, մայրը կիսով ռուս է, կիսով՝ նիգերիացի։ Բրայան Իդովուն ծնվել և մեծացել է Սանկտ Պետերբուրգում, 3-ից մինչև 6 տարեկանը ապրել է Նիգերիայի Օվերի քաղաքում։

## Ակումբային կարիերա
thumb|left|190px|Իդովուն Նիգերիայի հավաքականի կազմում
Իդովուն Սանկտ Պետերբուրգի «Սմենա-Զենիթ» ակումբի սան է։ Բարձր մրցակցության պատճառով նա չի կարողացել տեղ գրավել «Զենիթի» հիմնական կազմում և 2010 թվականին տեղափոխվել է «Ամկար»։ 2012 թվականի մասիսի 6-ին «Թերեկ» ակումբի դեմ խաղում կատարել է իր նորամուտը Ռուսաստանի Պրեմիեր լիգայում։ Նույն թվականի ամռանը երկարաձգել է ակումբի հետ պայմանագիրը մինչև 2014 թվական։ 2013 թվականի ամռանը խաղային պրակտիկա ստանալու նպատակով վարձավճարով տեղափոխվել է Պետերբուրգի «Դինամո»։ Օգոստոսի 7-ին «Օրենբուրգի» դեմ խաղում կատարել է իր նորամուտը ազգային լիգայի առաջնությունում։ 2014 թվականի մայիսի 12-ին Մոսկվայի «Տորպեդո» ակումբի դեմ խաղում Իդովուն խփել է իր առաջին գոլը «Դինամոյի» կազմում։ Վարձավճարային պայմանագրի ժամկետի ավարտից հետո վերադարձել է «Ամկար»՝ երկարաձգելով պայմանագրի ժամկետը 3 տարով։ 2015/16 մրցաշրջանում Իդովուն դարձել է ակումբի հիմնական կազմի խաղացող։

2018 թվականի ամռանը, երբ «Ամկարը» դադարեցրել է իր գոյությունը, Բրայանը դարձել է ազատ գործակալ։ Հուլիսին նա եռամյա պայմանագիր է կնքել Մոսկվայի «Լոկոմոտիվի» հետ։ Հուլիսի 27-ին Ռուսաստանի սուպերգավաթի խաղարկության՝ մայրաքաղաքային ԲԿՄԱ ակումբի դեմ խաղում Իդովուն կատարել է իր նորամուտը թիմի կազմում։ Սեպտեմբերի 18-ին թուրքական «Գալաթասարայի» դեմ խաղում կատարել է իր նորամուտը Չեմպիոնների լիգայում։

## Հավաքականում
2014 թվականին Իդովուն հարցազրույցի ժամանակ ասել է, որ երազում է ընդգրկվել Ռուսաստանի հավաքականի կազմում, բայց նաև չէր հրաժարվի խաղալ Նիգերիայի հավաքականում։ 2017 թվականին որոշել է հանդես գալ Նիգերիայի հավաքականում՝ հրավիրվելով մասնակցելու ընկերական խաղերին։ 2017 թվականի նոյեմբերի 14-ին Կրասնոդարում անցկացված Արգենտինայի հավաքականի դեմ ընկերական խաղում կատարել է իր նորամուտը Նիգերիայի հավաքականի կազմում՝ հանդիպման երկրորդ խաղակեսում փոխարինելով Օլա Այնային։ Նույն խաղում նա խփել է իր առաջին գոլը ազգային հավաքականի կազմում։

2018 թվականին Իդովուն մասնակցել է Ռուսաստանում անցկացված աշխարհի առաջնությանը։ Մրցաշարի ընթացքում նա խաղացել է Խորվաթիայի, Իսլանդիայի և Արգենտինայի հավաքականների դեմ։

### Գոլերը Նիգերիայի հավաքականում
} Արգենտինա || **3**:2 հօգուտ Նիգերիայի|| 4:2 հօգուտ Նիգերիայի || Ընկերական խաղ
|}

## Վիճակագրություն
### Հավաքական

## Ծանոթագրություններ

## Արտաքին հղումներ
* Իդովուի պաշտոնական Ինստագրամի էջը
* Իդովուն transfermarkt-ում
* Իդովուն soccerbase.com-ում
* Իդովուն WhoScored.com կայքում
* Իդովուն Լոկոմոտիվի պաշտոնական կայքում
* Իդովուն ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ամկար Պերմի ֆուտբոլիստներ
Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Գեորգենի փոփոխական

մինի
մինի
**Գեորգենի փոփոխական**, աստղածաղկազգիների ընտանիքի բազմամյա արմատապալարավոր, չափազանց լայն տարածում ունեցող բույս։ Ծագում է Կենտրոնական Ամերիկայից։ Ցողունը սնամեջ է՝ խիստ ճյուղավորված, 25-300 սմ բարձրությամբ։

## Նկարագրություն
Տերևները կտրտված փետրաձև են, երբեմն՝ ամբողջաեզր, արմատները խիստ հաստացած են և մեծ քանակությամբ ինուլին են պարունակում։ Ստվերատար ու ջերմասեր բույս է, սակայն վատ է տանում շոգը և օդի չորությունը։ Գերադասում է չափավոր խոնավ, սննդանյութերով հարուստ, ստրուկտուրային հողերը։ Մեր պայմաններում բաց գրունտում չի ձմեռում և ամեն տարի աշնանը անհրաժեշտ է պալարները հանել հողից և մինչև գարուն պահել համապատասխան օդաջերմային ռեժիմ ունեցող շենքերում (3-5&nbsp;°C-ի տակ)։

Գեորգենին ծաղկում է առատորեն մինչև վաղ աշնանային ցրտահարությունները։ Բազմանում է սերմերով, կտրոններով և պալարներով, բացառիկ դեպքում նաև պատվաստով։ Կտրոններով աճեցված բույսերը մյուսների համեմատությամբ 10-12 օր ուշ են ծաղկում։ Պալարների կիսման եղանակով բազմացնելու դեպքում յուրաքանչյուր կտրոնի վրա պետք է թողնել արմատավզիկի մի մասը՝ բողբոջի հետ միասին։ Մշակության մեջ հայտնի են գեորգենու մի քանի հազար տեսակներ, որոնք տարբերվում են ծաղկաբույլերի մեծությամբ, ձևով և գույնով։

Գեորգենին լայնորեն օգտագործվում է միքսբորդերների, ծաղկանոցների, ծաղկաթմբերի ձևավորման, ինչպես նաև կտրած ծաղիկներ ստանալու համար։
## Ծանոթագրություններ

Կատեգորիա:Բույսեր այբբենական կարգով
Կատեգորիա:Աստղածաղկազգիներ
Կատեգորիա:Ծաղկաբույսեր
Կավաքավանք

**Կավաքավանք**, վանք, որը գտնվում է արցախյան դաշտի նախալեռնային նեղ, ալիքավոր տափաստանի կենտրոնում` բարձրադիր կոնաձև բլրի գագաթին։ Եկեղեցին եռանավ բազիլիկ է՝ 12,8 X 9,8 մետր հատակագծային չափերով։ Այն կառուցվել, ավելի ճիշտ, վերակառուցվել է 1742 թվականին՝ Դիզակի քարագործ վարպետ Գրիգորի ձեռքով լայնանիստ բլրի ստորոտի հայկական Գյումուշ, Չիման և Հողեր գյուղերի հավատացյալների օժանդակությամբ։

Վանքի համալիրը դրանից շատ առաջ կողոպտվել, հիմնահատակ է արվել օտարների կողմից։ Այստեղ եղել է վանական առաջնակարգ կենտրոն։ Այդ են վկայում մշակութային արժեք ներկայացնող բազմաթիվ բեկորներ։ Նախկին վանքային համալիրից միայն այս եկեղեցին է, որ ամբողջական տեսքով պահպանվում է։ Մյուս շենքերի քանդված, ավերված պատերը հիմնականում թափվել են բլրի ստորոտը։ Սակայն մոտակայքում՝ մասնավորապես եկեղեցու շրջապատում, նկատելի են հիմնապատերի հատվածներ, ձևավոր մասեր, զարդաքանդակներով հարուստ վիմաքարերի, խաչքարերի, գերեզմանաքարերի բեկորներ։

Դժվարամատչելի վանքը կավե խողովակներով ջուր է ստացել հարավարևմտյան կողմի Վնեսա լեռան ստորոտի աղբյուրներից։ Մինչև օրս պահպանվել է ջրատարը, որի երկարությունը հասնում է շուրջ 6 կմ-ի։

Շքամուտքը պսակված է հայկական միջնադարյան ոճի զարդաքանդակներով։ Մուտքը երիզող շրջանակը պատկերված է ստալակտիդային մոտիվներով։ Այստեղի գերեզմանաքարի վրա փորագրված է մի արձանագրություն։

## Ծանոթագրություններ

Կատեգորիա:Վանքեր այբբենական կարգով
Կատեգորիա:Հադրութի շրջանի վանքեր և եկեղեցիներ
Կատեգորիա:18-րդ դարի հայկական վանքեր և եկեղեցիներ
Զարդենի կրկնափետրաձև

**Զարդենի կրկնափետրաձև**, աստղածաղկազգիների ընտանիքին պատկանող միամյա ծաղկաբույս։ Հայրենիքը Մեքսիկան է։
## Նկարագրություն
Խոշոր, նոսրասաղարթ, բրգաձև բույս է՝ մինչև 1,5 մ բարձրությամբ։ Տերևները խիստ կտրտված են, կրկնակի փետրաձև։ Ծաղկաբույլերը խոշոր են, լեզվակավոր, սպիտակ, վարդագույն կամ կարմիր։ Հանդիպում են հասարակ և լիաթերթ տեսակներ։
Լուսասեր է և ցրտադիմացկուն։ Լավ է աճում բոլոր տիպի հողերում, առանձնապես զգայուն չէ հողում եղած սննդանյութերի նկատմամբ։ Օրգանական նյութերով հողը պարարտացնելու դեպքում զարդենին սովորականից ուշ է ծաղկում։

Սերմերը ցանում են գարնանը անմիջապես բաց գրունտում։ Հետագայում ծիլերը նոսրացնում են՝ թողնելով բույսը բույսից 30 սմ հեռավորության վրա։ Ծաղկում է ցանքից երկուսուկես ամիս հետո` հունիսի կեսերից մինչև ուշ աշուն։ Տալիս է ինքնացանք։

Օգտագործվում են լանդշաֆտային ձևավորումներում՝ հատկապես ծաղկային օջախներում՝ գազոնի ֆոնի վրա, միքսբորդերներում և պարտերային ձևավորումներում։ Պիտանի է կտրած ծաղիկներ ստանալու համար, որոնք օգտագործվում են տարբեր բնույթի ծաղկային վերադաշնակումներում։ Պիտանի է Հայաստանի բնակլիմայական բոլոր պայմաններում մշակելու համար։ Զարդենու բազմաթիվ արժեքավոր տեսակներ օգտագործվում են ամենուրեք։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Օգղայա

**Օգղայա**,  *Օգգայա, Օգգայասը*, կիրճ Կիլիկիայում, Զեյթունի լեռներում, Զեյթուն գյուղաքաղաքից 8 կմ հյուսիս-արևմուտք, Կանկռոտ լեռան կողին։ Այստեղով է անցնում Զեյթուն և Ալբիստան քաղաքներ միացնող ճանապարհը։

## Ծանոթագրություններ

Կատեգորիա:Կիրճեր այբբենական կարգով
Կատեգորիա:Կիլիկիայի կիրճեր
Սեբաստիան Թելֆեյր

**Սեբաստիան Թելֆեյր** (; ), ամերիկացի պրոֆեսիոնալ բասկետբոլիստ, որը խաղում էր խաղարկողի դիրքում։ 2004 թվականի ԲԱԱ դրաֆթի ժամանակ ընտրվել է «Պորտլենդ Թրեյլ Բլեյզերս» ակումբի կողմից՝ 13-րդ համարի ներքո։ Թելֆեյրը դպրոցը ավարտելուց հետո, անտեսելով համալսարանի ուսումը, որոշել է միանգամից սկսել իր պրոֆեսիոնալ կարիերան։

## ԲԱԱ կարիերայի ցուցանիշներ

### Ամենամյա մրցաշրջան

|-
| style="text-align:left;"| 
| style="text-align:left;"| Պորտլենդ
| 68 || 26 || 19.6 || .393 || .246 || .789 || 1.5 || 3.3 || .5 || .1 || 6.8
|-
| style="text-align:left;"| 
| style="text-align:left;"| Պորտլենդ
| 68 || 30 || 24.1 || .394 || .352 || .743 || 1.8 || 3.6 || 1.0|| .1 || 9.5
|-
| style="text-align:left;"| 
| style="text-align:left;"| Բոստոն
| **78** || 30 || 20.2 || .371 || .289 || .818 || 1.4 || 2.8 || .6 || .1 || 6.1
|-
| style="text-align:left;"| 
| style="text-align:left;"| Մինեսոտա
| 60 || **51** || **32.2** || .401 || .281 || .743 || **2.3** || **5.9** || **1.0** || **.2** || 9.3
|-
| style="text-align:left;"| 
| style="text-align:left;"| Մինեսոտա
| 75 || 43 || 27.9 || .383 || .346 || .819 || 1.7 || 4.6 || **1.0** || **.2** || **9.8**
|-
| style="text-align:left;"| 
| style="text-align:left;"| Լ. Ա. Կլիպերս
| 39 || 1 || 14.9 || .404 || .234 || .774 || 1.1 || 2.9 || .6 || .1 || 4.3
|-
| style="text-align:left;"| 
| style="text-align:left;"| Կլիվլենդ
| 4 || 0 || 19.3 || **.457** || .222 || **.833** || 1.0 || 3.0 || .5 || .0 || **9.8**
|-
| style="text-align:left;"| 
| style="text-align:left;"| Մինեսոտա
| 37 || 8 || 19.2 || .402 || .359 || .733 || 1.5 || 3.0 || .7 || .1 || 7.2
|-
| style="text-align:left;"| 
| style="text-align:left;"| Ֆինիքս
| 60 || 1 || 14.9 || .412 || .314 || .791 || 1.5 || 2.3 || .7 || **.2** || 6.1
|-
| style="text-align:left;"| 
| style="text-align:left;"| Ֆինիքս
| 46 || 2 || 17.3 || .381 || **.381** || .772 || 1.5 || 2.5 || .6 || **.2** || 6.0
|-
| style="text-align:left;"| 
| style="text-align:left;"| Տորոնտո
| 13 || 0 || 14.2 || .290 || .270 || **.833** || 1.2 || 3.0 || .7 || .1 || 4.3
|-
| style="text-align:left;"| 2014
| style="text-align:left;"| Օկլահոմա
| 16 || 1 || 20.4 || .368 || .300 || .706 || 1.9 || 2.8 || .6 || .0 || 8.4
|- class="sortbottom"
| style="text-align:center;" colspan="2"| Կարիերա
| 564 || 193 || 21.5 || .390 || .319 || .777 || 1.6 || 3.5 || .7 || .1 || 7.4

## Ծանոթագրություններ

## Արտաքին հղումներ
* Էջը ԲԱԱ-ի պաշտոնական կայքում
* Էջը www.basketball-reference.com կայքում

Կատեգորիա:20-րդ դարի ծնունդներ
Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:Լոս Անջելես Կլիպերսի բասկետբոլիստներ
Կատեգորիա:Կլիվլենդ Կավալիերսի բասկետբոլիստներ
Կատեգորիա:Պորտլենդ Թրեյլ Բլեյզերսի բասկետբոլիստներ
Կատեգորիա:Տորոնտո Ռեպտորսի բասկետբոլիստներ
Կատեգորիա:Օկլահոմա Սիթի Թանդերի բասկետբոլիստներ
Կատեգորիա:Ֆինիքս Սանսի բասկետբոլիստներ
Ռոմեո Ջենեբյան

**Ռոմեո ժիրայրի Ջենեբյան** (), հայ ֆուտբոլիստ, խաղացել է կիսապաշտպանի դիրքում։

## Մարզական կարիերա
Առաջին խաղը տեղի է ունեցել Արտաշատի Դվինում։ Այնուհետև մեկ ու կես տարի «Արարատում» հանդես գալուց հետո տեղափոխվել է «Ցեմենտ», որտեղ երկու խաղ անցկացնելուց հետո թիմը դառնում է չեմպիոն։ Առաջնությունն ավարտելուց հետո տեղափոխվում է  «Ղարաբաղ» ֆուտբոլային ակումբ։  Ղարաբաղում անցկացրած խաղերը արդյունք չտվեց, քանի որ թիմը գտնվում էր մրցաշարային աղյուսակի վերջին հորիզոնականում։ Տրանսֆերային պատուհանով վերադարձավ «Ցեմենտ» ֆուտբոլային ակումբ։ Երկրորդ անգամ ակումբ գալուց հետո մեդալների հավաքածուն համալրեց ոսկ (2000 թվականի մրցաշար)  և բրոնզե մեդալներով (1999 թվականի մրցաշար, 2001 թվականի մրցաշար)։ Արծաթե մեդալի արժանացավ նաև 1999 թվականի Հայաստանի ֆուտբոլի Սուպերգավաթում։

2003  թվականից Ջենեբյանը հանդես է եկել «Բանանց» ակումբում, ցուցաբերել է  կայուն խաղ, ընդգրկվել է թիմի հիմնական կազմում, որի ընթացքում  հաղթել է երկրի գավաթը և   մի շարք մրցաշարեր։ Ակումբի գլխավոր ձեռքբերումը 2007 թվականի Հայաստանի գավաթի նվաճումն էր։ 2008 թվականին «Բանանցը» նորից հնարավորություն ուներ նվաճելու գավաթը, սակայն եզրափակչում պարտվեց Արարատին։ Նույն թվականի առաջնությունում «Բանանցի» խաղը նույնպես անհաջող էր, որի պատճառով Ջենեբյանը լքեց ակումբը։ 2008 թվականի մրցաշրջանը Ջենեբյանը ավարտեց «Միկա» ակումբում։

2009 թվականին նա պայմանագիր է կնքել «Իմպուլս» ակումբի հետ։ Մրցաշրջանի երկրորդ կեսին վարձավճարով վերադարձել է  լիբանանյան «Սաֆա» ակումբը։  Տարեվերջին վերադարձել է նորից «Իմպուլս» ։ 2010 թվականի Հայաստանի գավաթի պատասխան խաղից հետո թիմի մարզիչ Ստեեփան Բաղդասարյանը հրաժարվել է  երեք ֆուտբոլիստներ՝ Արամ Հակոբյանի, Արման Մինասյանի և Ռոմեո Ջենեբյանի  ծառայություններից։

## Նվաճումներ
### «Սպարտակ» (Երևան)
*Հայաստանի չեմպիոն․1998, 2000
*Հայաստանի բրոնզե մեդալակիր․ 1999, 2001
*Հայաստանի Սուպեր գավաթակիր․ 1998
*Հայաստանի Սուպեր գավաթակիր արծաթե մեդալակիր․ 1999

### «Բանանց»
*Հայաստանի առաջնության արծաթե մեդալակիր․ 2003, 2006
*Հայաստանի գավաթակիր․ 2007
*Հայաստանի գավաթաի արծաթե մեդալակիր․ 2003, 2004, 2008
*Հայաստանի Սուպեր գավաթաի արծաթե մեդալակիր․ 2005

## Ծանոթագրություններ

## Արտաքին հղումներ
* Էջը ՖՖԱ–ի կայքում
* Էջը armfootball.tripod.com կայքում
* Էջը footballdatabase.eut կայքում
* 

Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կորդոն բլյու

[thumb|[Հավի միս|Հավի մսով կորդոն բլյու՝ բրյուսելական կաղամբով]]
**«Կորդոն բլյու»** ( [] — «կապույտ ժապավեն»), պանրով և ազդրապուխտի միջուկով սուխարու մեջ թաթախած հորթի մսի շնիցել, ենթադրաբար բաղադրատոմսը պատկանում է շվեյցարական խոհանոցին։ Ճաշատեսակի անվան ծագման հետ կապված կա մի քանի վարկած։ Հնարավոր է՝ կորդոն բլյու շնիցելը Ֆրանսիայի խոհարարական մրցույթներից մեկի հաղթողն է եղել։ Հնարավոր է՝ շնիցելը նախկինում փաթաթել են կապույտ ժապավենով։ Մեկ այլ վարկածի համաձայն՝ Լյուդովիկոս XV-ը Սուրբ Լյուդովիկոսի շքանշան (որը կապույտ ժապավենի վրա էր ամրացված) է հանձնել խոհարարուհի Մարի Ժաննա Դյուբարին, և մինչ այժմ այդ անվանմամբ կատակով պարգևատրում են բոլոր լավ խոհարարներին և ուտեստները։ Չորրորդ վարկածի համաձայն՝ բազելյան հարուստ ընտանիքներից մեկի խոհարարին կորդոն բլյուի ստեղծման գործում ոգեշնչել են դրսում խաղացող աղջնակներ վարսերի մեջ երևացող կապույտ ժապավենները։

Կորդոն բլյուի պատրաստման համար երկու բարակ շնիցելների միջև կամ մեկ ավելի հաստ շնիցելի մեջմ որն ունի կտրված փոքր գրպանիկ, դրվում է մեկ շերտ պանիր (էմենտալ, գրյուեր կամ ռակլետ) և ոչ յուղոտ եփված կամ հում ապխտած ազդրապուխտ։ Ծայրերն ամրացվում են փայտե ձողիկներով։ Հետո շնիցելը թաթախվում է ալյուրի, ձվի և սուխարու մեջ ու տապակվում հալած յուղի մեջ։ Հորթի մսի փոխարեն նաև կիրառվում է խոզի և հավի միս, ինչպես նաև մատղաշ հնդկահավի միս։

## Տես նաև
* Ֆլամենկին
* Կիևյան կոտլետ

## Ծանոթագրություններ

## Գրականություն
* 

## Արտաքին հղումներ
* Chicken Cordon Bleu / Food Timeline

Կատեգորիա:Հորթի մսով ուտեստներ
Կատեգորիա:Շվեյցարական խոհանոց
Այոս-Դիմիտրիոս (Ատտիկա)

**Այոս-Դիմիտրիոս** (), քաղաք Հունաստանում, Աթենքի հարավային արվարձան։ Գտնվում է ծովի մակարդակից 60 մետր բարձրության վրա, աթենական հարթավայրում, Աթենքի կենտրոնից 5 կմ հարավ։ Վարչական կենտրոնը Այոս-Դիմիտրիոս համայնքն է, Հարավային Աթենքի ծայրամասային միավոր է՝ Ատտիկա պերիֆերիայում։ Ըստ 2011 թվականի մարդահամարի տվյալների՝ բնակչության թիվը կազմում է 71294 մարդ։ Մակերեսը 4,949 կմ² է, խտությունը՝ 14405,74 մարդ/կմ²։ 2014 թվականին տեղական ընտրությունների ժամանակ դիմարխ է ընտրվել Մարիա Անդրուցուն ()։

300px|մինի|Ալեքսանդրոս Պանագուլիսի արձանը Այոս Դիմիտրիոսում

Քաղաքը հատում է Պիկրոդաֆնի գետը։ Քաղաքի արևելյան ծայրամասով անցնում է Վուլիագմենիս պողոտան ։ Այստեղ են գտնվում Աթենքի մետրոպոլիտենի երեք կայանները՝ Դաֆնի, Այոս-Դիմիտրիոս-Ալեքսանդրոս-Պանագուլիս և Իլյուպոլի-Գրիգորիս-Լամբրակիս։

Մինչ 1928 թվականը () կոչվել է *Բրախամի* ()։ Բրախամի միությունը ստեղծվել է 1925 թվականին (), 1943 թվականին () ստեղծվել է Այոս-Դիմիտրիոս համայնքը, 1947 թվականին՝ () Այոս-Դիմիտրիոս նոր միությունը, 1963 թվականին ()՝ Այոս-Դիմիտրոս նոր համայնքը։

Հունական հեղափոխությունից հետո Բրախամի բնակչությունը կազմել է 7 մարդ։ Այոս-Դմիտրոս անվանումը ստացել է Սուրբ Դիմիտրիա եկեղեցու անունից։

## Բնակչություն

## Ծանոթագրություններ

Կատեգորիա:Հունաստանի քաղաքներ
Կատեգորիա:Հարավային Աթենք
Կատեգորիա:Աթենքի արվարձաններ
Մոկո Խաչատրյան

**Մարիամ Ռուդոլֆի Խաչատրյան** (**Մոկո Խաչատրյան**, ), հայ գեղանկարչուհի, աբստրակտ նկարչուհի։

ՅՈՒՆԵՍԿՕ-ի նկարիչների միջազգային ասոցիացիայի անդամ (1995 )։

## Կենսագրություն
Մարիամ Խաչատրյանը ծնվել է 1969 թվականին, Երևանում, գեղանկարիչ Ռուդոլֆ Խաչատրյանի ընտանիքում։ Ռուդոլֆ Խաչատրյանն աղջկան՝ Մարիամին, երկու տարեկանում Մոկո է անվանել։ 1980-1983 թվականներին սովորել է Գեղագիտության ազգային կենտրոնում, 1983-1987 թվականներին՝ Երևանի Փանոս Թերլեմեզյանի անվան գեղարվեստի ուսումնարանում, 1987-1991 թվականներին՝ Երևանի գեղարվեստա-թատերական ինստիտուտում։ 1992 թվականին ստեղծագործական գործունեությունը շարունակել է Մոսկվայում։
2014 թվականից հիմնականում ստեղծագործել է աբստրակտ ոճով։ Աշխատանքները գտնվում են Երևանի և Քուվեյթի ժամանակակից արվեստի թանգարաններում, Ֆրանսիայի, Գերմանիայի, Իտալիայի, Անգլիայի, Չեխիայի, Հայաստանի, Ռուսաստանի մասնավոր հավաքածուներում։

## Ցուցահանդեսներ
1991 թվականից մասնակցել է հանրապետական և միջազգային ցուցահանդեսների Փարիզում, Մոսկվայում, Երևանում, Քուվեյթում, Նյու Յորքում, Լոնդոնում, Դուբայում, Ցյուրիխում և այլուր։

Անհատական ցուցահանդեսներ է ունեցել Մոսկվայում (1993), Երևանում (2007-2009, 2014), Բեյրութում (2012)։

## Ծանոթագրություններ

Կատեգորիա:Աբստրակտ նկարիչներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ գեղանկարիչներ
Կատեգորիա:Հայ նկարչուհիներ
Վինտերտուր

**Վինտերտուր** (), քաղաք Շվեյցարիայի հյուսիսային մասում։ Շրջանի կենտրոնն է, գտնվում է Ցյուրիխ կանտոնում։ Մտնում է Վենտերտուր շրջանի կազմի մեջ։

## Նկարագրություն
Բնակչության թվով Վինտերտուրը Շվեյցարիայի քաղաքների մեջ վեցերորդն է։ Քաղաքի բնակչությունը կազմում է ավելի քան 100 000 մարդ (2008 թվականի տվյալներով)։

Տեղի բարբառով բնակիչերը քաղաքը կրճատ անվանում են «Վինտի»։ Շվեյցարիայում Վինտերտուր քաղաքն անվանում են «Թանգարանների քաղաք», քանի որ այստեղ կան մեծ քանակությամբ գեղարվեստական թանգարաններ, այդ թվում՝ նաև Լուսանկարների թանգարանը և «Technorama» գիտական կենտրոնը։

Բացի այդ, Վինտերտուրը նաև համարվում է Շվեյցարիայի խոշոր արդյունաբերական կենտրոնը։ 1862 թվականին այստեղ հիմնվել է «Bank in Winterthur» բանկը։

### Տրանսպորտ
Քաղաքի առավելություններից է նրա տրանսպորտային հասանելիությունը։ Քաղաքը երկաթուղային ճանապարհով կապված է ինչպես շվեյցարական հիմնական քաղաքների, այնպես էլ մոտակա երկրների՝ Գերմանիայի և Իտալիայի հետ։ Վինտերտուրից դեպի Ցյուրիխ ճանապարհն ընդամենը 19 րոպե է, իսկ դեպի Ցյուրիխի օդանավակայան՝ 13 րոպե։

Վինտերտուրով են անցնում դեպի Ժնև (ավտոմայրուղի А1), Շաֆֆհաուզեն (ավտոմայրուղի А4) և Գերմանիայի սահման՝ Կրոյցլինգեն (ավտոմայրուղի А7), տանող մայրուղիները։

## Քույր քաղաքներ
*  Հալ ին Տիրոլ, Ավստրիա
*  Իվեռդոն լե Բեյն, Շվեյցարիա
*  Լա Շո դը Ֆոն, Շվեյցարիա
*  Պլզեն, Չեխիա

## Ծանոթագրություններ

## Գրականություն
* Городецкая И. Л., Левашов Е. А.  Винтертур // Русские названия жителей: Словарь-справочник. — М.: АСТ, 2003. — С. 71. — 363 с. — 5000 экз. — ISBN 5-17-016914-0.

## Արտաքին հղումներ
* Պաշտոնական կայք 
* Վինտերտուրի տնտեսական զարգացման շրջանի պաշտոնական կայք

Կատեգորիա:Շվեյցարիայի քաղաքներ
Գայլարդիա երկգույն

**Գայլարդիա երկգույն** (), աստղածաղկազգիների ընտանիքին պատկանող միամյա ծաղկաբույս, որը ծագումով Հարավային և Հյուսիսային Ամերիկաներից է։ Լուսասեր և բավականին երաշտադիմացկուն բույս է, աճում և առատորեն ծաղկում է հումուսով ու սննդանյութերով հարուստ ստրուկտուրային հողերում։ Բարձրությունը հասնում է մինչև 90 սմ-ի։

## Նկարագրություն
Տերևները երկարավուն օվալաձև են, լայնաբլթակ կամ ուղղակի բլթակավոր։ Ծաղկաբույլերը կազմված են լեզվակավոր և խողովակաձև կամ միայն խողովակաձև խոշոր ծաղիկներից, որոնց գունավորումը տարբեր է՝ դեղին, նարնջագույն, կարմրադարչնագույն և կարմիր։ Հանդիպում են կիսալիաթերթիկ և լիաթերթիկ ծաղկավոր բույսեր։ Բույսի բարձրությունը չի անցնում 50-60 սմ-ից։ Ունի հոծ, ցածրաճ այլատեսակ՝ մինչև 40 սմ բարձրությամբ։ Ծաղիկները խոշոր են, մինչև 10-12 սմ տրամագծով։
Սելեկցիոն եղանակով ստացված խոշորածաղիկ տեսակներն են․
* Տետրա Ֆիեստա
* Սանգվինեա Տետրա
* Սուպեր Չիֆ
* Լորենց

Բազմանում է սերմերի միջոցով, որոնք նպատակահարմար է ցանել մայիսին անմիջապես բաց գրունտում։ Սերմերը ցանում են ապրիլին կիսատաք ջերմոցներում։ Սերմնաբույսերը վերատնկում են թաղարաներում և ապահովում լույսով ու խոնավությամբ։ Ուշ գարնանային ցրտահարությունների վտանգն անցնելուց հետո բույսերը դաշտ են տեղափոխում։ Պիտանի են լանդշաֆտային ձևավորումների համար, ինչպես նաև միքսբորդերներում։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Ադրբեջանի Հանրապետության կրթության նախարարություն

**Ադրբեջանի Հանրապետության կրթության նախարարություն** () Ադրբեջանի Հանրապետության գործադիր իշխանության հանրապետական մարմին, որը մշակում և իրականացնում է կրթության բնագավառում Ադրբեջանի Հանրապետության կառավարության քաղաքականությունը։

Ադրբեջանի Հանրապետության կրթության նախարարությունը մշակում և իրականացնում է «Կառավարության կառուցվածքի և գործունեության մասին» Ադրբեջանի Հանրապետության օրենքով իրեն վերապահված գործունեության ոլորտում Ադրբեջանի Հանրապետության կառավարության քաղաքականությունը։ Նախարարությունն ստեղծվում, վերակազմակերպվում է, և նրա գործունեությունը դադարեցվում է օրենքով։ Նախարարությունը գործում է Ադրբեջանի Հանրապետության Սահմանադրության, օրենքների, իրավական այլ ակտերի և իր կանոնադրության հիման վրա։

## Նպատակներ
Նախարարության խնդիրներն են՝

* կրթության համակարգի որակի և արդյունավետության մոնիթորինգը և գնահատումը։
* օրենքով նախատեսված դեպքերում և կարգով կրթական ծրագրերի իրականացման լիցենզավորման ապահովումը։
* կրթական համակարգի գործունեության որակի ու արդյունավետության գնահատման, «Լեզվի մասին» Ադրբեջանի Հանրապետության օրենքի պահանջների կատարման ապահովումը։
* պետական կրթական չափորոշիչներին կրթական ծրագրերի համապատասխանության ապահովումը։

## Գործառույթներ
Նախարարությունն իր նպատակների և խնդիրների կենսագործման նպատակով իրականացնում է հետևյալ գործառույթները`
* կրթության զարգացման երկարաժամկետ և միջնաժամկետ պետական ծրագրերի մշակում, դրանց մոնիթորինգ և գնահատում;
* պետական կրթական չափորոշիչների մշակում և դրանց իրականացման մոնիթորինգ;
* կրթության բնագավառի վերաբերյալ Ադրբեջանի Հանրապետության իրավական ակտերի նախագծերի ու կրթության բնագավառում Ադրբեջանի Հանրապետության պետական քաղաքականության մշակում;
* բարձրագույն և հետբուհական մասնագիտական կրթության պետական կրթական չափորոշիչների և որակավորումների բնութագրերի մշակում ու հաստատում՝ ըստ մասնագիտությունների և կրթական աստիճանների;
* կրթության բնագավառում միջպետական համագործակցության ծրագրերի մշակում և դրանց իրականացման կազմակերպում.
* օրենքով և այլ իրավական ակտերով սահմանված կարգով համապատասխան վարչական վիճակագրական հաշվետվությունների ներդրում և դրանց միջոցով հավաքագրված տվյալների ու տեղեկությունների հիման վրա վարչական վիճակագրական ռեգիստրների վարում.

## Ընդհանուր տեղեկատվություն
**Նախարար**
* Ջեյհուն Բայրանով

**Տեղակալներ**
* Ֆիրուդին Կուրբանով
* Մեհեբբեթ Վալիևա

## Ծանոթագրություններ

Կատեգորիա:Ադրբեջանի նախարարություններ
Կատեգորիա:1918 հիմնադրումներ Ադրբեջանում
Յոհաննեսբուրգի պլանետարիում

**Յոհաննեսբուրգի պլանետարիում** (**Յոհաննեսբուրգի մոլորակադիտարան**, ), առաջին լիաչափ պլանետարիումը Աֆրիկայում և երկրորդը Հարավային կիսագնդում, որը գտնվում է Հարավաֆրիկյան Հանրապետության Յոհաննեսբուրգ քաղաքում։ Բացվել է 1960 թվականի հոկտեմբերի 12-ին, պատկանում է Ուիտուոտերստրանդի համալսարանին։

## Պատմություն
Առաջին անգամ Յոհաննեսբուրգում աստղադիտարանի շինարարության մասին հայտարարվեց 1956 թվականին քաղաքի հիմնադրման 70-ամյակի կապակցությամբ կազմակերպված տոնակատարությունների ժամանակ։ Որոշվեց սկսել միջոցներ հավաքագրել արդեն կառուցված աստղադիտարանի համար Եվրոպայից պրոյեկտոր ձեռք բերելու համար։ Բանակցություններ սկսվեցին Համբուրգի քաղաքապետարանի աշխատակազմի հետ 1930 թվականին կառուցված պրոյեկտորի նախագծի ձեռքբերման վերաբերյալ։ Սակայն Համբուրգի իշխանությունները պայման առաջ քաշեցին, որ մինչև Աստղադիտարանի պրոյեկտորի Յոհաննեսբուրգ տեղափոխելն այն պետք է ամբողջությամբ արդիականացվի Օբերկոխենում գտնվող «Ցեյս» ընկերության գործարանում, որը մասնագիտացված է օպտիկայի արտադրության բնագավառում։ Համբուրգի աստղադիտարանի պրոյեկտորը անմիջապես ապամոնտաժվեց, փոխադրվեց Օբերկոհեն հիմնանորոգվեց և ամբողջությամբ արդիականացվեց։ Պրոյեկտորի նոր շենքի շինարարության առաջին նախագիծը կազմվել է 1958 թվականին, իսկ շինարարությունը սկսվել է 1959 թվականին։ Աստղադիտարանի բացումը կատարվել է 1960 թվականի հոկտեմբերի 12-ին։ Երկար տարիներ աստղադիտարանը իրականացրել է երկնային մարմինների դիտարկումներ, կազմակերպել դասախոսություններ և սեմինարներ։ Յոհաննեսբուրգի աստղադիտարանի գործունեության հիմնական ուղղություններից է համարվում տիեզերքի վերաբերյալ բնագիտական գիտելիքների տարածումը։ 2010 թվականին Յոհաննեսբուրգի աստղադիտարանը նշում էր իր հիսնամյակը։

## Ծանոթագրություններ

## Արտաքին հղումներ
* Յոհաննեսբուրգի պլանետարիումի պաշտոնական կայք

Կատեգորիա:1960 հիմնադրումներ
Կատեգորիա:ՀԱՀ մոլորակադիտարաններ
Թոմաս Դյուինգ

**Թոմաս Դյուինգ** (, ), ամերիկացի նկարիչ-տոնալիստ, 10 ամերիկացի նկարիչների միության հիմնադիրներից մեկը։

## Կենսագրություն
Ծնվել 1851 թվականի մայիսի 4-ին Մասաչուսեթս նահանգի Բոստոն քաղաքում։

Դպրոցից հետո աշխատել է որպես վիմագրողի աշակերտ։ Այնուհետև սովորել է Փարիզի Ժյուլիանի ակադեմիայում` լինելով Գուստավ Բուլանժեի և Ժյուլ Լեֆևրի աշակերտը։ 1878 թվականին վերադառնալով Միացյալ Նահանգներ` կանգ է առել Բոստոնում։ 1880 թվականին տեղափոխվել է Նյու Յորք, որտեղ ծանոթացել և ամուսնացել է նկարչուհի Մարիա Օկիի հետ։ 1881 թվականին սկսել է դասավանդել Նյու Յորքի ուսանող նկարիչների լիգայի գեղարվեստական դպրոցում։ 1885-1905 թվականներին կնոջ հետ ամառներն անց է կացրել Նյու Հեմփշիր նահանգի Կորնիշ քաղաքի գեղարվեստական գաղութում։

1888 թվականին Թոմաս Դյուինգն ընտրվել է որպես Դիզայնի ազգային ակադեմիայի անդամ։ 1898 թվականին դարձել է 10 ամերիկացի նկարիչների միության հիմնադիրներից մեկը, ովքեր 1897 թվականին առանձնացել էին Ամերիկացի նկարիչների միությունից։ 1899 թվականին Դյուինգը դարձել է Բնանկարիչների միության անդամ (), որը հիմնդարվել էր հենց նույն թվականին և որտեղ նա աշխատել է ուրիշ նկարիչ-տոնալիստների հետ։

1920 թվականից հետո դադարեցրել է նկարել և կյանքի վերջին տարիներն անցկացրել է իր տանը Նյու Հեմփշիր նահանգի Կորնիշ քաղաքում։ Մահացել է 1938 թվականին Նյու Յորքում։ Թաղվել է Մասաչուսեթս նահանգի Քեմբրիջ քաղաքի Mount Auburn Cemetery գերեզմանատանը։

Ամուսնացած է եղել նկարչուհի Մարի Օկի (Դյուինգի) հետ։ Նրանց որդին մահացել է մանուկ հասակում։ ունեցել են դուստր, Էլիզաբեթը, ով ծնվել է 1885 թվականին։

## Աշխատանքներ
Դյուինգի աշխատանքները պահվում են շատ թանգարաններում, մասնավորապես, Սմիթսոնյան ինստիտուտի արվեստի թանգարանում, ինչպես նաև մասնավոր հավաքածուներում, Ջոն Գելաթլիի (), Չարլզ Ֆրիրի և այլ կոլեկցիոներների հավաքածուներում։


File:Thomas Dewing – Summer.jpg|
File:Thomas Wilmer Dewing - The Hermit Thrush - 1890.jpg|
File:The-lute-by-thomas-wilmer-dewing.jpg|


## Ծանոթագրություններ

## Արտաքին հղումներ
* Paintings by Thomas Wilmer Dewing 
* Художник Thomas Wilmer Dewing

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Իմպրեսիոնիստ գեղանկարիչներ
Ժոաու Աբրեու

**Ժոաու Պեդրո Աբրեու դե Օլիվեիրա** (, ), պորտուգալական ծագմամբ շվեյցարացի ֆուտբոլիստ, կիսապաշտպան։ Այժմ վարձավճարով հանդես է գալիս լեհական «Լեխիա» ակումբում։

## Ակումբային կարիերա
Աբրեուն համարվում է «Լյուցերնի» սանը, չնայած անցել է երկրի բոլոր առաջատար մանկական ու պատանեկան ակումբներով։ Ակադեմիան ավարտել է 2015 տվականին։ 2015 թվականի հուլիսի 18-ին իր դեբյուտն է նշել Շվեյցարիայի առաջնությունում` խաղալով «Սիոնի» դեմ խաղում` 83-րդ րոպեին փոխարինելով Կլաուդիո Լուստենբերգերին։ Իր առաջին խաղաշրջանում խաղացել է 16 խաղ` բոլորի ժամանակ դուրս գալով փոխարինման։

## Կարիերան հավաքականում
Շվեյցարիայի երիտասարդական հավաքականի խաղացող է։ Մասնակցել է եվրոպայի պատանեկան առաջնությունների ընտրական փուլերին։ Մասնակցել է Եվրոպայի 2013 թվականի մինչև 17 տարեկանների պատանեկան առաջնությանը, մասնակցել է մրցաշարի բոլոր երեք հանդիպումներին, որտեղ շվեցարացիները չեն կարողացել դուրս գալ խմբից։

## Ձեռքբերումներ
, «**Լյուցերն**»
* Շվեցարիայի առաջնության բրոնզե մեդալակիր, 2015/16

## Ծանոթագրություններ

Կատեգորիա:Լյուցերնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Շվեյցարացի ֆուտբոլիստներ
Յաշար Աբուզարով

**Յաշար Իսմայել օղլի Աբուզարով** (, 1977 թվական, սեպտեմբերի 9, Բաքու, Ադրբեջանական ԽՍՀ, ԽՍՀՄ), ադրբեջանցի ֆուտբոլիստ, կիսապաշտպան։

## Ակումբային կարիերա
1994 թվականին 17 տարեկանում Աբուզարովը իր դեբյուտով հանդես եկավ որպես «Խազրի Բուզովնա» ակումբի անդամ։

1995-2000 թվականներին Աբուզարովը խաղացել է «Բակի Ֆելեսի» կազմում, որը 2000 թվականին վերանվանվել  է «ԱՆՍ Պիվանի»։ 2000/01 մրցաշրջանի մեկնարկից առաջ թիմը ֆինանսական խնդիրների պատճառով լուծարվեց, Աբուզարովը տեղափոխվեց  «Դինամո Բակու» ակումբ։

2001/02 մրցաշրջանը Աբուզարովը անցկացրել բաքվի «Ումիդ»-ում, իսկ 2003 թվականին նա կրկին «Բաքու» ՖԱ-ի կազմում էր։ 2006 թվականին նա տեղափոխվել է բաքվի «Օլիմպիկ»։

2008/09 մրցաշրջանի կեսերին Աբուզարովը տեղափոխվեց Ադրբեջանի Պրեմիեր Լիգաի «Գաբալա», նույնանուն քաղաքից։ Մինչև 2013 թվականը նա խաղացել է «Գաբալա» ակումբում, որից հետո ավարտել է իր կարիերան։

## Ձեռքբերումներ
* Ադրբեջանի չեմպիոն 2005/06

## Ծանոթագրություններ

## Արտաքին հղումներ
* 
* 

Կատեգորիա:1977 ծնունդներ
Կատեգորիա:Ադրբեջանցի ֆուտբոլիստներ
Կատեգորիա:Բաքու քաղաքում ծնվածներ
Կատեգորիա:Սեպտեմբերի 9 ծնունդներ
Կատեգորիա:Ֆուտբոլիստներ այբբենական կարգով
Կատեգորիա:Ադրբեջանցի տղամարդ ֆուտբոլիստներ
Հիրիկ նրբագեղ

**Հիրիկ նրբագեղ** (), հիրիկազգիների ընտանիքին պատկանող բույս, որը հայտնի է որպես արժեքավոր դեղաբույս և ներկատու բույս։ Հայաստանի Հանրապետության էնդեմիկ տեսակներից է և Հայաստանից դուրս ուրիշ ոչ մի երկրում չի հանդիպում։

## Նկարագրություն
Բույսն ունի նեղ, մանգաղանման տերևներ՝ առանց տերևակիր ցողունի։ Ծաղիկները խոշոր են, արտակարգ գեղեցիկ, կազմված 6 պսակաթերթիկներից, որոնցից արտաքին շրջանի երեքը շագանագագույն են, դեղնավուն բծերով, փոքր–ինչ հորիզոնական դիրքով։ Ներսի օղակի երեք պսակաթերթիկները սպիտակ են՝ մուգ գույնի ջղերով, ուղղված դեպի վեր։ Պսակաթերթիկները խոշոր են, կազմությամբ և գունային համադրությամբ նուրբ ու արտակարգ գեղեցիկ։ Ինչի պատճառով էլ բույսը ստացել է իր «Նրբագեղ» անվանումը։ Արարատյան դաշտում ծաղկում է ապրիլի վերջին, իսկ նախալեռնային գոտում` մայիսի սկզբերին։ Որպես հիանալի սելեկցիոն ելանյութ՝ հիրիկ նրբագեղը մեծ հետաքրքրություն է ներկայացնում ծաղկաբուծության համար։ Որպես տիպիկ հայկական տեսակ՝ հիրիկ նրբագեղը պահպանության և հետագա տարածման խիստ կարիք է զգում։ Պահպանության հուսալի միջոցներից մեկն էլ մշակության մեջ այս արժեքավոր տեսակի լայն ներդրումն է։

## Տարածվածություն
Տարածված է Արարատյան դաշտի չոր նախալեռնային գոտում՝ Ջրվեժում, Արագածի հարավարևմտյան միկրոլանջում՝ Լեռնարոտի, Ավանի, նախկին Սասունիկի շրջակայքում։

## Ծանոթագրություններ

Կատեգորիա:Դեղաբույսեր
Կատեգորիա:Հիրիկազգիներ
Կատեգորիա:Ծածկասերմեր
Արիանա Էնջինիր

**Արիանա Էնջինիր** (, ), կանադացի կինոդերասանուհի, ում առաջնելույթը տեղի է ունեցել 2009 թ. «Խավարի զավակը» ֆիլմում։

## Կենսագրություն
Արիանա Էնջինիրը ծնվել է Կանադայի Վանկուվեր քաղաքում։ Ունի իրանական և շոտլանդական արմատներ համապատասխանաբար հայրիկի և մայրիկի կողմից։ Արիանայի մայրը խուլ է։ Արիանան ևս ի ծնե տառապում է լսողության խանգարումից։ 2008 թ. օգոստոսին նրանց հարևանուհի՝ Բրենդա Կեմպբելը, Արինային հրավիրում է *«North Shore Studios»* ընկերության տնօրենների հետ հանդիպման։ Սրա արդյունքում Արիանան և իր մայրը մեկնեցին լսումների Լեոնարդո ԴիԿապրիոյի Լոս Անջելեսում գործող կինոընկերություն։ Արդեն նոյեմբերին Արիանան հայրիկի հետ մեկնեց Տորոնտո, որտեղ նա սկսեց նկարահանվել «Խավարի զավակը» սարսափ ֆիլմում։

Արիանան ունի մեծ եղբայր։

## Ֆիլմեր

## Հեռուստատեսություն

## Փաստեր
* Նա ունի Cinder (Մոխիր) անունով կատու։

## Ծանոթագրություններ

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Օգնուտի գետակ

**Օգնուտի գետակ**, գետակ Արածանիի ավագանում, նրա աջակողմյան Գյունեկ վտակի համակարգում։ Հոսելով Բիթլիսի նահանգի Գենջի գավառով՝ Մատրակ գյուղի մոտ միանում է Գյունեկ գետին («Մշակ», էջ 33, 1916 թ)։

## Ծանոթագրություններ

Կատեգորիա:Թուրքիայի գետեր
Կատեգորիա:Բիթլիսի նահանգ
Կառլ Արմբրուստ

**Կառլ Արմբրուստ** (, ), գերմանացի  երգեհոնահար և դաշնակահար։

## Կենսագրություն
Կառլ Արմբրուստը եղել է  գերմանացի երգեհոնահար Գեորգի Ամբրուստի որդին և աշակերտը։ Հայրը մահվան ժամանակ ժառանգել է որդուն  Համբուրգում գտնվող Սբ. Պետրոսի եկեղեցու երգեհոնահարների խմբի ղեկավարի պաշտոնը։ Հուգո Ռիմանի հետ համահեղինակությամբ հրատարակել է երգեհոն նվագողների համար ուսումնական ձեռնարկների հավաքածու։ Նա նաև հանդես է եկել, որպես դաշնակահար֊երգիչ (մասնավորապես, 1892 թվականին ապրիլի 29-ին նվագակցել է  երգիչ Ռիչարդ Դանենբերգին ավստրիացի երգահան և դիրիժոր Գուստավ Մալերի մի քանի երգերի պրեմիերային կատարման ժամանակ)։ Նա հրատարակել է քննադատական հոդվածներ երաժշտության մասին։ 1883 թվականին հիմնել է  Համբուրգի մասնաճյուղի  Վագներյան ընկերությունը։ Արմբրուստի ուսանողը եղել ՝ Ալֆրեդ Սիտտարդը։

Հայր և որդի Արմբուստինիների  անունով Համբուրգում կա փողոց ()։

## Ծանոթագրություններ

Կատեգորիա:Գերմանացի դաշնակահարներ
Կատեգորիա:Գերմանացի երգեհոնահարներ
Կատեգորիա:Գերմանացի երաժիշտներ
Կատեգորիա:Գերմանացի երաժշտական քննադատներ
Կատեգորիա:Երաժշտական մանկավարժներ
Կատեգորիա:Գերմանացի լրագրողներ
Կատեգորիա:Գերմանացի դասական երաժիշտներ
Անժելիկա Ակբար

**Անժելիկա Ակբար** (), ուզբեկական ծագմամբ թուրք կոմպոզիտոր։

## Կենսագրություն
Սկսել է դաշնամուր նվագել դեռևս 2.5 տարեկանից։ 4 տարենակում հայրը, հայտնաբերելով նրա բացարձակ լսողությունը, նրան ուղարկում է Մոսկվայի պետական կոնսերվատորիային կից շնորհալի երեխաների դպրոցը։ Ուսումը շարանակում է Տաշքենդի Վ. Ուսպենսկու անվան երաժշտական դպրոցում, որն ավարտել են այնպիսի հայտնի դաշնակահարներ, ինչպիսիք են Ալեքսեյ Սուլթանովը և Ստանիսլավ Յուդենիչը։

Դպրոցն ավարտելուց հետո ընդունվել է Տաշքենդի պետական կոնսերվատորիան, որտեղ հինգ տարվա ընթացքում սովորել է կոմպոզիցիա, գործիքավորման տեսություն և դաշնամուր։

ԽՍՀՄ կոմպոզիտորների միությունը նրան ճանաչել է «լավագույն երիտասարդ կոմպոզիտոր»։ 2006 թվականից Ուկրաինայի կոմպոզիտորների միության անդամ է։ Ուկրաինայի վաստակավոր արտիստ է։

Ակբարը կոմպոզիցիայի և խմբավարության թեմայով մագիստրոսական թեզ է պաշտպանել Թուրքիայում, ուր նա ժամանել էր որպես ՅՈՒՆԵՍԿՕ-յի անդամ, և մնացել է այնտեղ՝ ընդունելով Թուրքիայի քաղաքացիություն։ Այնտեղ դարձել է դոցենտ՝ պաշտպանելով թեկնածուական դիսերտացիան։

2003 թվականից աշխատել է կոմպոզիտոր Ալի Դարմարի մոտ։ Նրա առաջին՝ «Ջրեր» ալբոմը ձայնագրվել է 1999 թվականին։ Ալի Դարմարը մեծ ջերմությամբ է արտահայտվել Ակբարի երաժշտության մասին։ «Նրա երաժշտությունը շատ բանաստեղծական է, առեղծվածային և մելոդիկ, հետևում է տիեզերքում ծնված երաժշտական կառուցվածքի փիլիսոփայությանը, որն այդ բոլոր տարրերը չափազանց իրական է փոխանցում»։

Անժելիկան ամուսնացած է և ունի երկու որդի։

## Սկավառակագրություն
* Сув (Ջրեր) - 1999
* Bir՝den bir՝e - 02002
* Վիվալդի, «Տարվա եղանակներ» - 2002
* Bach A L’orientale - 2003
* Bir Yudum Су - 2005
* Raindrops By Anjelika - 2009
* İçimdeki Türkiyem - 2010
* Likafoni - 2011

## Ծանոթագրություններ

## Արտաքին հղումներ
* Anjelika Akbar - Love 
* Анжелика Акбар: Турция, которая внутри меня

Կատեգորիա:Թուրք դաշնակահարներ
Կատեգորիա:Թուրք գրողներ
Կատեգորիա:Թուրք կոմպոզիտորներ
Ֆեսի թագավորություն

**Ֆեսի թագավորորություն** (), պետություն Մարոկկոյի հյուսիսում։ Ձևավորվել է 8-րդ դարում իդրիսիդների կողմից և շարունակել գոյությունը մինչև 19-րդ դարը՝ մինչև ֆրանսիական և իսպանական պրոտեկտորատի հաստատումը։

Կաստիլիական ժառանգության համար պատերազմը ավարտվել է 1479 թվականին կնքված պայմանագրով, որի համաձայն Ֆերդինանդը և Իզաբելլան ճանաչվել են Կաստիլիայի թագավորներ։ Պայմանագիրն ամրապնդեց Պորտուգալիայի գերիշխանությունը Ատլանտիկայում,  ներառյալ՝ Ֆեսի թագավորությունը նվաճելու բացառիկ իրավունք։

Ֆեսի թագավորություն անվանումը երբեմն կրում էր ամբողջ Մարոկկոն, ինչը պայմանավորված էր մայրաքաղաքի այնտեղ գտնվելով։ Մարրոկոն Ֆես կոչվում է միայն թուրքերեն լեզվով։

Բոաբդիլն օգնություն էր խնդրել  Ֆեսի թագավորությունից, բայց պատասխան չէր ստացել։

## Կառավարիչներ
*Զիրի իբն Ատիյա (մահացել է 1001թ)Ֆեսի թագավորության և Մարրոկոյի, Ալժիրի ու Թունիսի առանձին մասերի առաջին կառավարիչն էր։
*Աբդ ալ-Հաֆիդ Ֆեսի թագավորության վերջին կառավարիչ էր, ով ստորագրել է ֆեսյան պայմանագիրը, որով նախատեսված էր Մարրոկոլում հաստատել Ֆրանսիայի պրոտեկտորատ։

## Ծանոթագրություններ

## Գրականություն
* *Hillgarth, J. N.* (1978). The Spanish Kingdoms: 1250—1516. Volume II: 1410—1516, Castilian Hegemony. Oxford: Clarendon Press, Oxford University Press. pp.&nbsp;367–393. ISBN 0-19-822531-8.
* H. M. P. de La Martiniere, Morocco, journeys in the kingdom of Fez and to the court of Mulai Hassan, ''with itineraries constructed by the author and a Bibliography of Morocco from 1844—1887'', Whittaker & Co. 1889
* L. De Chenier, The present state of the empire of Morocco, The history of the dynasties since Edris, Johnson Reprint Corp. 1788
* Abû Hasûn `Alî est le frère de Mohammed al-Burtuqâlî d’après Charles-André Julien, *Histoire de l’Afrique du Nord, des origines à 1830*, Éd. originale 1931, rééd. Payot, Paris, 1994, ISBN 978-2-228-88789-2, p.&nbsp;569.

## Արտաքին հղումներ
* Mapa que muestra el Reino de Fez ca. 1500
* de Tordesillas
* Hostkingdom
* Euratlas
* Riadattarine
* La expulsión de los judíos
* Alhambra
* Ibn Jaldun 
* Gallica
* Ecomony of Bruges 
* El Quijote
* Jean-Leon l’Africain. Description de l’Afrique
* Hukam.net

Կատեգորիա:Մարոկկոյի պատմություն
Կատեգորիա:Ֆես
Կատեգորիա:19-րդ դարում կազմալուծված պետություններ և տարածքներ